CELEX: 62020TN0219
Language: fi
Date: 2020-04-15 00:00:00
Title: Asia T-219/20: Kanne 15.4.2020 – JK v. komissio

22.6.2020   
            
            
               FI
            
            
               Euroopan unionin virallinen lehti
            
            
               C 209/32
            
         
      Kanne 15.4.2020 – JK v. komissio
      (Asia T-219/20)
      (2020/C 209/43)
      Oikeudenkäyntikieli: ranska
      
         Asianosaiset
      
      
         Kantaja: JK (edustaja: asianajaja N. de Montigny)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan EUH:n budjetoinnin, hallinnon ja henkilöstöhallinnon pääosaston pääjohtajan 5.6.2019 tekemän päätöksen, jolla hylätään hänen 5.2.2019 henkilöstösääntöjen 24 artiklan perustella tekemänsä valitus
               
            
                  —
               
               
                  kumoamaan komission nimittävän viranomaisen implisiittisen päätöksen, jolla hylätään hänen 5.2.2019 henkilöstösääntöjen 24 artiklan perustella tekemänsä valitus
               
            
                  —
               
               
                  kumoaa, siltä osin kuin tämä päätös on seurannut implisiittistä hylkäämistä, kantajan 4.9.2019 tekemän valituksen hylkäämisestä tehdyn päätöksen, jonka budjetoinnin, hallinnon ja henkilöstöhallinnon pääosaston pääjohtaja antoi tiedoksi 6.1.2020
               
            
                  —
               
               
                  velvoittaa vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, joka perustuu Euroopan unionin virkamiehiin sovellettavien henkilöstösääntöjen (jäljempänä henkilöstösäännöt) 12 a artiklan rikkomiseen, oikeudelliseen virheeseen työpaikkakiusaamisen käsitteen arvioinnissa ja erityisesti sen arvioinnissa toimielimen avustamisvelvollisuuden henkilöstösääntöjen 24 artiklan mukaisen täytäntöönpanon kannalta ja oikeudelliseen virheeseen, jonka nimittävä viranomainen teki valituksen hylkäämisen yhteydessä, ennen kuin mitään aloitetta hallinnollisesta menettelystä tehtiin, siltä osin kuin on kyse valituksen tueksi esitettyjen seikkojen todistamisen merkityksestä.
               
            
                  2)
               
               
                  Toinen kanneperuste, joka perustuu niiden seikkojen arvioinnissa tapahtuneeseen ilmeiseen virheeseen, jotka toimitettiin avustamispyynnön tueksi, siihen seikkaan nähden, että kantaja katsoo esittäneensä väitteensä myötä riittävästi seikkoja, jotka ovat omiaan osoittamaan häneen kohdistuneiden hyökkäysten todenmukaisuuden.